sukhrobnurali/uzbek-legal-corpus huggingface dataset:
“MAGNUM” HAYDOV TRAKTORLARINI JIHOZLASh UChUN PLUGLAR XARID QILISh TOʻGʻRISIDA
(resolution, 2021-02-22)

Vazirlar Mahkamasining “Qishloq xoʻjaligi ishlab chiqarishning texnik jihatdan taʼminlanganligi darajasini oshirishga oid chora-tadbirlar toʻgʻrisida” 1997-yil 20-avgustdagi 410-son qarorining 5-bandini amalga oshirish maqsadida Vazirlar Mahkamasi qaror qiladi: 1. Quyidagilar: “Oʻzqishloqxoʻjaliktaʼminottuzatish” davlat-kooperativ qoʻmitasi tomonidan “Keys Korporeyshn” firamasining 600 ta “Magnum” traktorini jihozlashga moʻljallangan “Kverneland” Norvegiya firmasining 600 ta plugini yetkazib berish yuzasidan “Keys Frans” firmasi bilan 8700 ming AQSh dollari summasiga kontrakt tuzilganligi; kontrakt qiymatining 1305 ming AQSh dollari summasidagi 15 foizli avans toʻlovi “Oʻzqishloqxoʻjaliktaʼminottuzatish” davlat-kooperativ qoʻmitasining oʻz mablagʻlari hisobiga amalga oshirilishi; kontrakt qoʻmitaning 7395 ming AQSh dollari summasidagi 85 foizini mablagʻ bilan taʼminlash Oʻzbekiston Respublikasi Tashqi iqtisodiy faoliyat milliy bankining kreditlari — “GIEK (Norvegiya) jamiyatining sugʻurta qoplamasi ostida “Eksportfaynes” (Norvegiya) moliya tashkilotining qayta moliyalashtirilgan mablagʻlari hisobiga amalga oshirilishi; xorijiy banklar kreditlarini, foizlarni va ularga xizmat koʻrsatish bilan bogʻliq sarf-xarajatlarni toʻlash “Oʻzqishloqxoʻjaliktaʼminottuzatish” davlat-kooperativ qoʻmitasi daromadlari va respublika budjeti mablagʻlari hisobga teng ulushlarda ilovaga* muvofiq amalga oshirilishi maʼlumot uchun qabul qilinsin. 2. Oʻzbekiston Respublikasi Moliya vaziri jalb qilinayotgan kredit boʻyicha “Eksportfaynens” moliya tashkilotiga va Tashqi iqtisodiy faoliyat milliy bankiga (“Oʻzqishloqxoʻjaliktaʼminottuzatish” davlat-kooperativ qoʻmitasi majburiyatlari yuzasidan) belgilangan tartibda Oʻzbekiston Respublikasi Hukumati kafolatlarini berishga vakil qilinsin. 3. Oʻzbekiston Respublikasi Adliya vaziri Oʻzbekiston Respublikasi Hukumati kafolatlari boʻyicha belgilangan tartibda yuridik xulosa bersin. 4. Oʻzbekiston Respublikasi Tashqi iqtisodiy faoliyat milliy banki belgilangan tartibda “GIEK” jamiyatining sugʻurta qoplamasi ostida “Eksportfaynes” moliya tashkiloti bilan kredit bitimini tuzsin va mablagʻlarni “Oʻzqishloqxoʻjaliktaʼminottuzatish” davlat-kooperativ qoʻmitasiga qayta moliyalashtirsin. 5. “Oʻzqishloqxoʻjaliktaʼminottuzatish” davlat-kooperativ qoʻmitasi koʻrsatib oʻtilgan kontrakt boʻyicha respublikaga yetkazib beriladigan pluglar uchun boj toʻlashdan ozod etilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov zimmasiga yuklansin.
“HISOB-KITOB MEXANIZMINI TAKOMILLAShTIRISh HAMDA RESPUBLIKA BUDJETI VA MAHALLIY BUDJETLARGA TOʻLOVLAR TUShIShINI RAGʻBATLANTIRISh ChORALARI TOʻGʻRISIDA” 1998 YIL 4 FEVRALDAGI PF-1923-SON FARMONGA QISMAN OʻZGARTISh VA QOʻShIMChALAR KIRITISh HAQIDA
(decree, 2018-01-19)

Soliq va toʻlov intizomini mustahkamlash boʻyicha Hukumat komissiyasi tugatilishi hamda hisob-kitoblar mexanizmini takomillashtirish va budjetga toʻlovlar intizomini mustahkamlash boʻyicha hukumat komissiyasi tuzilishi munosabati bilan “Hisob-kitob mexanizmini takomillashtirish hamda respublika budjeti va mahalliy budjetlarga toʻlovlar tushishini ragʻbatlantirish choralari toʻgʻrisida” 1998-yil 4-fevraldagi PF-1923-son Farmonga quyidagi oʻzgartish va qoʻshimchalar kiritilsin: 1. Farmonning 5-bandi quyidagi tahrirda bayon etilsin: “Hisob-kitoblar mexanizmini takomillashtirish va budjetga toʻlovlar intizomini mustahkamlash boʻyicha Hukumat komissiyasi yilning har choragi yakunlari boʻyicha hisobot choragidan keyingi oyning 15-kunidan kechiktirmay budjetga taalluqli barcha soliqlar va toʻlovlar toʻliq tushishiga doir ishlarning ahvolini, hududlar boʻyicha qarzlarning kamaytirilishini koʻrib chiqib, soliq, moliya va bank organlari rahbarlari hamda mansabdor shaxslarini ragʻbatlantirish va ularning moddiy javobgarligi toʻgʻrisidagi takliflarini Oʻzbekiston Respublikasi Vazirlar Mahkamasiga taqdim etsin.” 2. Budjetga toʻlovlarning tushishi hamda budjetga toʻlovlar boʻyicha qarzlarning kamaytirilishiga doir belgilangan koʻrsatgichlarning bajarilishi uchun rahbarlar va mansabdor shaxslarni ragʻbatlantirish va ularning moddiy javobgarligini oshirish tartibi toʻgʻrisida Farmonga ilova qilingan Nizomning barcha moddalaridagi “soliq va toʻlov intizomini mustahkamlash boʻyicha Hukumat komissiyasi” soʻzlari “hisob-kitoblar mexanizmini takomillashtirish va budjetga toʻlovlar intizomini mustahkamlash boʻyicha Hukumat komissiyasi” soʻzlari bilan almashtirilsin. 3. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR VA QOʻShIMChALAR KIRITISh TOʻGʻRISIDA
(resolution, 2002-11-27)

“Garov toʻgʻrisidagi” Oʻzbekiston Respublikasi Qonuniga oʻzgartirishlar va qoʻshimchalar kiritish haqida”gi Oʻzbekiston Respublikasi Qonunini bajarish yuzasidan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining quyidagi qarorlariga oʻzgartirishlar va qoʻshimchalar kiritilsin: 1) Vazirlar Mahkamasining 1994-yil 3-maydagi 233-son qarorining birinchi bandi quyidagi tahrirda bayon qilinsin: “Garovga qoʻyilgan mulkni majburiy sugʻurta qilish boʻyicha eng kam sugʻurta tarifi yiliga mulk qiymatining 0,5 foizi miqdorida belgilansin; qishloq tovar ishlab chiqaruvchilari uchun garovga qoʻyilgan mulkni majburiy sugʻurta qilish boʻyicha eng kam sugʻurta tarifi yiliga mulk qiymatining 0,25 foizi miqdorida belgilansin”; ikkinchi band oʻz kuchini yoʻqotgan deb hisoblansin; 2) Vazirlar Mahkamasining “Oʻzbekinvest Interneshnl”, “Oʻz AIG” qoʻshma sugʻurta kompaniyalarini va “AIG-Oʻzbekinvest” agentligini tashkil etish toʻgʻrisida” 1994-yil 23-noyabrdagi 565-son qarori 2-bandining toʻrtinchi xatboshi “sugʻurta xizmatlari koʻrsatish” soʻzlaridan keyin “garovga qoʻyilgan mulkni majburiy sugʻurtalash ham” soʻzlari bilan toʻldirilsin va soʻngra matn boʻyicha; 3) Vazirlar Mahkamasining “Kreditlar qaytarilishi va dehqonchilik mahsulotlarini yetishtirish boʻyicha ishlarni oʻtkazish uchun avans tariqasida beriladigan mablagʻlar qaytarilishi hamda fyuchers kontraktlar boʻyicha qishloq xoʻjaligi korxonalarining javobgarligini majburiy sugʻurta qilish boʻyicha sugʻurta toʻlovlari miqdorlarini tasdiqlash toʻgʻrisida” 1997-yil 9-apreldagi 179-son qarorining 2-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Xususiy tadbirkorlik, kichik va oʻrta biznesni rivojlantirishni yanada ragʻbatlantirish chora-tadbirlari toʻgʻrisida” 1998-yil 9-apreldagi PF-1987-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining qarorlariga ilovaga muvofiq oʻzgartirishlar va qoʻshimchalar kiritilsin. 1. Oʻzbekiston Respublikasi Vazirlar Mahkamasining 1992-yil 26-fevraldagi 85-son qarori (Oʻzbekiston Respublikasi QT, 1992-y., 2-son, 3-modda; 1996-y., 4-son, 12 modda) bilan tasdiqlangan “Oʻzbekiston Respublikasida kichik korxonalar toʻgʻrisida nizom”ning 1-boʻlimi 2-bandidagi ikkinchi — oltinchi xatboshilar quyidagi tahrirda bayon qilinsin: “sanoatda — 40 kishigacha ishlovchi boʻlgan; qurilishda, qishloq xoʻjaligida va boshqa ishlab chiqarish tarmoqlarida — 20 kishigacha ishlovchisi boʻlgan; fan sohasida, ilmiy xizmat koʻrsatishda, chakana savdoda va noishlab chiqarish sohasining boshqa tarmoqlarida — 10 kishigacha. Kichik korxonalar jumlasiga, shuningdek, mulkchilik shakllaridan qatʼi nazar, ishlab chiqarish tarmoqlarida band boʻlgan xodimlarning oʻrtacha yillik soni 10 kishigachani, savdo, xizmatlar koʻrsatish va noishlab chiqarish sohasi tarmoqlarida — 5 kishigacha tashkil qiladigan mikrofirmalar ham kiradi”.
Hukumatlararo bitimlarni tasdiqlash toʻgʻrisida
(resolution, 1998-07-22)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 1998-yil 17-iyunda Toshkent shahrida imzolangan Oʻzbekiston Respublikasi Hukumati bilan Chexiya Respublikasi Hukumati oʻrtasida jinoyatchilikka qarshi kurash sohasida hamkorlik toʻgʻrisidagi Bitimi; 1998-yil 17-aprelda Toshkent shahrida imzolangan Oʻzbekiston Respublikasi Hukumati bilan Belgiya Qirolligi oʻrtasida daromad va kapital soliqlari boʻyicha ikkiyoqlama soliqqa tortishni bartaraf qilish hamda soliqlarni toʻlashdan bosh tortish va boʻyin tovlashning oldini olish toʻgʻrisidagi Konvensiyaga oʻzgartishlar kiritish boʻyicha Qoʻshimcha Protokol. 2. Oʻzbekiston Respublikasi Bosh vazirining oʻrinbosarlari va tashqi ishlar vaziri A.X. Kamilovga mazkur hujjatlarda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
SAVDO-IQTISODIY HAMKORLIK BOʻYICHA OʻZBEKISTON-TURKIYA HUKUMATLARARO ARALASH KOMISSIYASINING OʻZBEKISTONGA OID QISMINI TASHKIL ETISH TOʻGʻRISIDA
(resolution, 1998-12-14)

Oʻzbekiston Respublikasi bilan Turkiya Respublikasi oʻrtasidagi oʻzaro manfaatli savdo-iqtisodiy hamkorlikni yanada faollashtirish maqsadida hamda 1995-yil 9-iyulda va 1998-yil 13-aprelda imzolangan hukumatlararo bitimlarga muvofiq Vazirlar Mahkamasi qaror qiladi: 1. Savdo-iqtisodiy hamkorlik boʻyicha hukumatlararo aralash Oʻzbekiston — Turkiya komissiyasining Oʻzbekistonga oid qismi tuzilsin, unga Turkiya Respublikasi bilan savdo-iqtisodiy hamkorlikni rivojlantirish boʻyicha respublika vazirliklari, idoralari va tashkilotlarining faoliyatini muvofiqlashtirish vazifalari yuklansin. 3. Komissiya kotibiyati vazifasini bajarish Oʻzbekiston Respublikasi Tashqi iqtisodiy aloqalar vazirligiga yuklansin. 4. Vazirliklar, idoralar va tashkilotlar rahbarlari Savdo-iqtisodiy hamkorlik boʻyicha hukumatlararo aralash Oʻzbekiston-Turkiya komissiyasining qarorlarini bajarilishi majburiy deb hisoblasinlar. 5. Tashqi iqtisodiy aloqalar vazirligi: komissiya birinchi majlisini 1998-yilda oʻtkazish masalasini Turkiya tomoni bilan ishlab chiqsin; Oʻzbekiston Respublikasining manfaatdor vazirliklari, idoralari va tashkilotlari bilan birgalikda hukumatlararo oʻzbek-turk aralash komissiyasi doirasida hamkorlik qilish boʻyicha takliflar tayyorlasin. 6. Oʻzbekiston Respublikasi Vazirlar Mahkamasining Turkiya kompaniyalarining amaldagi loyihalari oʻz vaqtida amalga oshirilishini va yangi takliflari ishlab chiqilishini taʼminlash uchun idoralararo ishchi guruhi toʻgʻrisidagi 1996-yil 31-maydagi 218-F-son Farmoyishi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 1998-07-17)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: Oʻzbekiston Respublikasi Hukumati bilan Rossiya Federatsiyasi Hukumati oʻrtasida Il-76MF va Il-76TF samolyotlarini birgalikda yaratish, seriyali ishlab chiqarish, yetkazib berish, shuningdek, Il-76 va Il-78 ularning modifikatsiyalarini ekspluatatsiya va modernizatsiya qilishni taʼminlash sohasida kelgusida hamkorlik toʻgʻrisidagi Bitim; Oʻzbekiston Respublikasi Hukumati bilan Moldova Respublikasi Hukumati oʻrtasida ilmiy darajalar va unvonlar haqidagi hujjatlarning ekivivalentligini tan olish va yuqori malakali ilmiy-pedagog kadrlarni attestatsiyadan oʻtkazish sohasida hamkorlik qilish toʻgʻrisidagi Bitim. 2. Oʻzbekiston Respublikasi Bosh vazirining oʻrinbosarlari va Tashqi ishlar vaziri (A. Kamilov) mazkur bitimlar boʻyicha Oʻzbekiston Respublikasining majburiyatlarini oʻz vaqtida bajarilishi ustidan belgilangan tartibda nazoratni taʼminlasin.
OʻZBEKISTON RESPUBLIKASI VAZIRLAR MAHKAMASI QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: 2. Mazkur qarorning 1-bandida koʻrsatib oʻtilgan Vazirlar Mahkamasining qarorlari va farmoyishlariga ilovaga muvofiq oʻzgartirish va qoʻshimchalar kiritilsin. 3. Belgilasinki, koʻrsatib oʻtilgan komissiyalar aʼzolari boshqa ishga oʻtgan hollarda ularning lavozimlariga yangidan tayinlangan shaxslar ularning tarkibiga kiritiladi. 4. Vazirlar Mahkamasining 1997-yil 8-iyuldagi 287-f-son farmoyishida: Moliya vazirining oʻrinbosari J. A. Qoʻchqorov va “Oʻzbekneftegaz” milliy korporatsiyasi raisining oʻrinbosari X. B. Jumayev muvofiqlashtirish guruhi aʼzolari etib tasdiqlansin, V. S. Beganov, I. A. Zaynutdinov koʻrsatib oʻtilgan vazifalardan ozod etilsin.
OʻZBEKISTON AVTOMOBIL VA DARYo TRANSPORTI AGENTLIGINI TAShKIL ETISh TOʻGʻRISIDA
(resolution, 2020-05-08)

Avtomobil va daryo transportini boshqarishni tashkil etish darajasini oshirish va bu faoliyat ustidan nazoratni kuchaytirish, avtotransport xizmatlari koʻrsatish bozorida raqobatni rivojlantirish, harakat xavfsizligi va ekologik talablarni taʼminlash maqsadida Vazirlar Mahkamasi qaror qiladi: 1. Respublika “Oʻzavtolitsenziya” boshqarmasi bazasida, uni “Oʻzavtotrans” davlat korporatsiyasi tarkibidan ajratgan holda, Oʻzbekiston avtomobil va daryo transporti agentligi tashkil etilsin. Belgilab qoʻyilsinki, Oʻzbekiston avtomobil va daryo transporti agentligi: oʻz faoliyatida Oʻzbekiston Respublikasi Vazirlar Mahkamasiga hisobot beradi; oʻz tizimiga Qoraqalpogʻiston Respublikasi, viloyatlar va Toshkent shahridagi hududiy boʻlimlarni oladi. 4. Oʻzbekiston avtomobil va daryo transporti agentligiga mulkchilik shakllaridan qatʼi nazar, xoʻjalik yurituvchi subyektlarga ular tomonidan avtomobil va daryo transportida yuk va yoʻlovchilar tashish faoliyati amalga oshirilishi uchun maxsus ruxsatnomalar (litsenziyalar) berish huquqi berilsin. 6. Belgilansinki, Oʻzbekiston avtomobil va daryo transporti agentligining amaldagi qonun hujjatlariga muvofiq oʻz vakolatlari doirasida chiqaradigan normativ hujjatlari, mulkchilik shakllaridan qatʼi nazar, avtomobil va daryo transporti xizmatlari koʻrsatuvchi yoki ulardan foydalanuvchi barcha yuridik va jismoniy shaxslar tomonidan bajarilishi majburiydir. 7. Belgilab qoʻyilsinki: Oʻzbekiston avtomobil va daryo transporti agentligi xarajatlari: avtomobil va daryo transportida faoliyatni amalga oshirishga litsenziyalar berganlik uchun davlat boji mablagʻlarining bir qismi; avtomobil va daryo transportida faoliyat turlarini amalga oshirishga litsenziyalar berish toʻgʻrisidagi arizani koʻrib chiqqanlik uchun yigʻim. Vazirlar Mahkamasining “Tadbirkorlik faoliyati bilan shugʻullanuvchi jismoniy shaxslardan soliqlar va yigʻimlar undirishni tartibga solish toʻgʻrisida” 1997-yil 23-oktabrdagi 483-son qaroriga muvofiq jismoniy shaxslar tomonidan yoʻlovchilar va yuk tashish huquqi amalga oshirilishiga litsenziya berilganligi uchun davlat boji summasining 10 foizi miqdoridagi ajratmalar hisobiga amalga oshiriladi. Oʻzbekiston avtomobil va daryo transporti agentligining xarajatlar smetasi har yili Oʻzbekiston Respublikasi Moliya vazirligi bilan kelishilgan holda Agentlik boshligʻi tomonidan tasdiqlanadi. 8. Oʻzbekiston avtomobil va daryo transporti agentligi Toshkent shahar, Amir Temur koʻchasi, 1-tor koʻchadagi 6-uyga joylashtirilsin. 9. Oʻzbekiston Respublikasi Adliya vazirligi bir oy muddatda Oʻzbekiston Respublikasi Vazirlar Mahkamasi qarorlariga mazkur qarordan kelib chiqib kiritaladigan oʻzgartirish va qoʻshimchalar toʻgʻrisida takliflar kiritsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A.Axmetov zimmasiga yuklansin.
TOLIMARJON GRESINING 1-ENERGIYA BLOKINI IShGA TUShIRIShNI JADALLAShTIRISh HAQIDA
(resolution, 2021-02-22)

Ishlab chiqarish quvvatlaridan yanada toʻliq foydalanish va yangi korxonalar qurilishi hisobiga mahsulot ishlab chiqarish hajmlari uzluksiz oʻsib borayotgan sharoitlarda respublikaning rivojlanayotgan xalq xoʻjaligini elektr energiyasi bilan taʼminlashning ishonchliligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Energetika va elektrlashtirish vazirligining 800 ming kVt quvvatga ega boʻlgan Tolimarjon GRESining 1-energiya blokida qurilish-montaj ishlarini 1998-yilda tugallash va ishga tushirish-sozlash ishlarini 1999-yilning II choragida bajarish toʻgʻrisidagi taklifi qabul qilinsin. 2. Oʻzbekiston Respublikasi Energetika va elektrlashtirish vazirligi 1-energiya blokini montaj qilish va ishga tushirish-sozlash ishlarining tugallanishini taʼminlovchi ishga tushiriladigan kompleksning 1-ilovaga* muvofiq qurilayotgan obyektlarini asbob-uskunalar, qurilish konstruksiyalari va materiallari bilan butlash tadbirlarini va yiriklashtirilgan jadvallarini bir oy muddatda ishlab chiqsin va tasdiqlasin. 3. Oʻzbekiston Respublikasi Tashqi iqtisodiy aloqalar vazirligi Oʻzbekiston Respublikasi Energetika va elektrlashtirish vazirligining vakolatli tashkilotlari tomonidan taqdim etiladigan kontraktlar va shartnomalarning belgilangan tartibda tezkorlik bilan koʻrib chiqilishini va roʻyxatdan oʻtkazilishini taʼminlasin. 4. Oʻzbekiston Respublikasi Energetika va elektrlashtirish vazirligiga uning montaj va ishga tushirish-sozlash ishlari, murakkab texnologiya asbob-uskunalarini taftish qilish va modernizatsiyalash, Tolimarjon GRES 1-energiya blokini ishga tushirish va foydalanish rejimini ishlab chiqishda qatnashish, mahalliy xodimlarni oʻqitish va tayyorlash uchun quvvati 800 ming kVt boʻlgan bloklarda ishlash tajribasiga ega boʻlgan ixtisoslashtirilgan tashkilotlarni yuqori malakali xodimlari bilan birgalikda MDH mamlakatlaridan kontraktlar boʻyicha tender asosida jalb qilishga, shuningdek stansiya xodimlarini stajirovkadan oʻtkazish va oʻqitish uchun MDH mamlakatlarining xuddi shunday stansiyalariga yuborishiga ruxsat etilsin. 5. Tolimarjon GRESining 1-energiya bloki qurilishi ishlarini muvofiqlashtirish uchun 2-ilovaga* muvofiq tarkibda Respublika shtabi tashkil etilsin. Respublika shtabi Tolimarjon GRESida ishlarni bajarish uchun respublika korxonalari va tashkilotlarini, ular qaysi idoraga boʻysunishidan qatʼi nazar jalb etsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. X. Joʻrabekov zimmasiga yuklansin.
AKSIZ MARKALARINI QALBAKILAShTIRISh VA GʻAYRIQONUNIY AYLANTIRISh UChUN JAVOBGARLIKNI OShIRISh TOʻGʻRISIDA
(decree, 2020-09-28)

Qalbaki va sifatsiz alkogolli hamda tamaki mahsulotlari ishlab chiqarilishi va sotilishiga yoʻl qoʻymaslik, aksiz markalarini qalbakilashtirish va gʻayriqonuniy aylantirish uchun javobgarlik choralarini kuchaytirish maqsadida: 1. Belgilab qoʻyilsinki, aksiz markalarini qalbakilashtirganlik uchun, shuningdek qalbaki aksiz markalarini sotganlik uchun qalbaki pullarni yoki qimmatli qogʻozlarni tayyorlash va sotish kabi hollar uchun Oʻzbekiston Respublikasi Jinoyat kodeksining 176-moddasida belgilangan jinoiy javobgarlik choralari qoʻllaniladi. 2. Oʻzbekiston Respublikasi Prokuraturasi, Davlat soliq qoʻmitasi, Ichki ishlar vazirligi aksiz markalarini ishlab chiqarish, sotish hamda foydalanish borasida belgilangan tartibga rioya etilishi ustidan qattiq nazoratni taʼminlasinlar, aybdor shaxslarni javobgarlikka, hatto jinoiy javobgarlikka ham tortsinlar. 3. Oʻzbekiston Respublikasi Adliya vazirligi: bir hafta muddatda qonunchilikka ushbu Farmondan kelib chiqadigan oʻzgartish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin; ikki hafta muddatda tegishli vazirliklar va idoralar bilan birga aksiz markalarni boshqa maqsadlarda sotganlik uchun, shuningdek ularni noqonuniy sotib olganlik va aylantirganlik uchun aniq jinoiy javobgarlik choralari toʻgʻrisida takliflar kiritsin. 4. “Oʻzbekiston Respublikasi hududida alkogolli mahsulot ishlab chiqarish va uning aylanishiga nisbatan davlat monopoliyasini kuchaytirish hamda alkogolli va tamaki mahsulotlar sotishdan budjetga tushumlarni koʻpaytirish borasidagi qoʻshimcha chora-tadbirlar toʻgʻrisida” Vazirlar Mahkamasining 1998-yil 21-maydagi 221-son qarori 2-bandining 1-xatboshi oʻz kuchini yoʻqotgan deb hisoblansin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ.T. Sultonov va Oʻzbekiston Respublikasi Bosh Prokurori B.M Mustafoyev zimmalariga yuklansin.
OʻZBEKISTON RESPUBLIKASI VAZIRLAR MAHKAMASI HUZURIDAGI OLIY ATTESTATSIYA KOMISSIYASI RAYoSATI VA ILMIY KENGAShI TARKIBINI TASDIQLASh TOʻGʻRISIDA
(resolution, 2013-03-11)

Oliy attestatsiya komissiyasi faoliyatini takomillashtirish, ilmiy va ilmiy-pedagogik kadrlar tayyorlash sifatini bugungi kun talabiga koʻtarish, ularni attestatsiyadan oʻtkazishga respublikaning yetuk olimlarini kengroq jalb qilish hamda OAK Rayosati va Ilmiy kengashi tarkibini qisman yangilash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzurida Oliy attestatsiya komissiyasi Rayosatining tarkibi 1-ilovaga muvofiq va Ilmiy kengashning tarkibi 2-ilovaga* muvofiq tasdiqlansin. 2. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasining bosh ilmiy kotibi maqomi, ijtimoiy-maishiy, tibbiy va transport xizmati koʻrsatish shartlari boʻyicha vazir oʻrinbosariga tenglashtirilsin. 3. Vazirlar Mahkamasining 1995-yil 25-iyuldagi 288-son qarori oʻz kuchini yoʻqotsin.
OʻZBEKISTON RESPUBLIKASI MADANIYAT ISHLARI VAZIRLIGI HUZURIDAGI “USTO” MAXSUS IJODIY - ISHLAB CHIQARISH BIRLASHMASI FAOLIYATINI TASHKIL ETISH MASALALARI TOʻGʻRISIDA
(resolution, 1998-07-03)

Amaliy va tasviriy sanʼat xalq ustalarining qoʻlda bajariladigan qadimiy sanʼatini yanada rivojlantirish, ijodiy-ishlab chiqarish faoliyati uchun zarur shart-sharoitlar yaratish hamda zamonaviy qurilishda anʼanaviy badiiy-arxitektura vositalarini keng qoʻllash maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat ishlari vazirligi huzuridagi “Usto” maxsus ijodiy-ishlab chiqarish birlashmasi va uning tasarrufidagi korxona va tashkilotlar 1998-yil 1-iyuldan boshlab foyda soligʻi toʻlashdan besh yil muddatga ozod qilinsin, boʻshaydigan mablagʻlar ustavdagi vazifalarni bajarishga yoʻnaltirilsin. 2. “Usto” maxsus ijodiy-ishlab chiqarish birlashmasi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda mahalliy budjetlar mablagʻlari hisobiga uch oy muddatda tasarrufidagi korxonalar bazasida ilovaga muvofiq xalq badiiy hunarmandchiligi, amaliy, monumental va tasviriy sanʼat hamda haykaltaroshlik ustalari tayyorlash boʻyicha maktablar tashkil qilsin. 3. Toshkent shahar va viloyatlar hokimliklari “Usto” birlashmasining oʻz maydonlariga ega boʻlmagan korxonalariga ishlab chiqarish va savdo faoliyati, shuningdek ilovaga* muvofiq amaliy, monumental va tasviriy sanʼat hamda haykaltaroshlik ustalari tayyorlash boʻyicha maktablar tashkil etish uchun binolar bersinlar. 4. Toshkent shahar hokimligi “Usto” birlashmasining Sanʼat markazini barpo etish, shu jumladan unga birlashma apparatini joylashtirish uchun 0,2 gektar yer uchastkasi ajratsin. 5. Oʻzbekiston pochta va telekommunikatsiyalar agentligi “Usto” birlashmasini hukumat va shahar telefon aloqasi bilan taʼminlasin. 6. Oʻzbekiston Respublikasi Makroiqtisodiyot va statistika vazirligi 1999-yil prognozida Oʻzbekiston Respublikasi Madaniyat ishlari vazirligi huzuridagi “Usto” maxsus ijodiy-ishlab chiqarish birlashmasi uchun rekonstruksiya qilish hamda mashinalar, mexanizmlar va asbob-uskunalar bilan jihozlash uchun zarur qoʻyilmalarni va mablagʻ bilan taʼminlash manbalarini nazarda tutsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R.Yunusov zimmasiga yuklansin.
Hukumatlararo bitimni tasdiqlash toʻgʻrisida
(resolution, 1998-07-02)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 1998-yil 26-martda Toshkent shahrida imzolangan Qozogʻiston Respublikasi, Qirgʻiziston Respublikasi, Tojikiston Respublikasi va Oʻzbekiston Respublikasi oʻrtasida qimmatli qogʻozlar bozorini shakllantirishning umumiy prinsiplari toʻgʻrisida Bitim tasdiqlansin. 2. Bosh vazir oʻrinbosarlari, tashqi ishlar vaziri Oʻzbekiston Respublikasining mazkur Bitimda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.